ร้านส้มตำ ที่มี Signature เป็นครกร้านนี้มีชื่อว่า “ช ช้างส้มตำยกครก” ค่ะ ซึ่งร้านนี้เค้าตั้งอยู่บริเวณริมถนนราชดำเนิน แถวๆ แยกวิสุทธิกษัตริย์ค่ะ ส่วนบรรยากาศร้านนี้เป็นร้านแบบธรรมดา เล็กๆ แต่คนเยอะนะจ๊ะ แสดงว่าของเค้าดีจริงไรจริงนะ ส่วนการเดินทางหากเพื่อนๆ ขับรถมาก็สามารถไปจอดที่โรงแรม เค.ที ได้เลย และเดินทะลุออกมาถึงตัวร้านเลยค่ะ
สำหรับเมนูร้านนี้ ทีเด็ดคือเค้าเสริฟกันมาแบบยกครกกันเลยทีเดียวค่ะ คือไม่เสริฟกันเป็นจานละค่ะ มันออกจะธรรมดาไปหน่อยนะ ซึ่งวันนี้เราสั่งเป็นตำไทยค่ะ รสชาติครบรส ออกเปรี้ยวหวานหน่อยๆ แต่ยังไม่ถึงกับจัดจ้านซักเท่าไหร่ค่ะ เราว่าโอเคพอได้แต่ไม่ฟินมากค่ะ ถือว่าทานได้เรื่อยๆ มากกว่าค่ะ แต่อาหารที่นี่ถือว่าสบายกระเป๋าสุดๆ เริ่มต้นที่ 35-85 บาท แหม้ วันหลังจะมาลองเมนูอื่นดูบ้างค่ะ เราว่าน่าจะโดนใจมากกว่านี้ค่ะ